Irene Montero

Irene María Montero Gil (Madril, 1988ko otsailaren 13a) espainiar politikari eta psikologo bat da, Podemos alderdiko zuzendaritza batzordekoa. 2016ko urtarriletik aurrera, diputatua da Madriletik Espainiako Diputatuen Kongresuan eta, 2017ko otsailetik, Podemos-En Comú Podem-En Marea Talde Konfederaleko bozeramailea da kongresu horretan.

 Ibilbidea 
Moratalaz auzoan hazi zen, eta bertako Siglo XXI Ikastetxean eskolatu. 16 urtetik, herri mugimenduetan hasi zen ekintzaile, adibidez, Alderdi Komunistan. Psikologian lizentziatua da UAM Madrilgo Unibertsitate Autonomoan. Gero, Hezkuntzako Psikologia Masterra egin zuen. Une honetan, doktorego tesia egiten ari da hezkuntza inklusio eta hezkuntza lankidetzari buruz.

Moratalaz, La Elipa eta Ciudad Linealen bizi izan da. Gaur egun, Galapagaren bizi da.

 Podemos-en sarrera 
2014ko Europako Parlamenturako hauteskundeen ostean, Rafa Mayoralekin batera, Podemos alderdiarekin bat egin zuen, Hipotekak Kaltetutakoen Plataformatik (PAH). 2014ko azaroan, Podemoseko Herritarren Kontseilurako hautagaia izan ondoren, Gizarte Mugimenduen arduradun izendatu zuten, eta Pablo Iglesias Podemos alderdiko buruzagiaren kabinetea zuzentzen hasi zen.

 Askotariko erreferentziak 
Aitortu duenez, Angela Davis, Lev Lygotsky eta Maiatzeko Plazako Amonak ditu gogoko erreferentziak. Aldi berean, Antonio Gramsci jotzen du erreferentzia historiko intelektualtzat. Politikoki begiko ditu Brigada Internazionalak eta Hipotekak Erasandakoen Plataforma. Literaturan, Cien años de soledad (Gabriel García Márquez), La sonrisa etrusca (José Luis Sampedro) eta La mujer habitada (Gioconda Belli) eleberriak maite ditu gehien.

 Erreferentziak 

 Kanpo estekak 

Kategoria:Madrilgo politikariak
Kategoria:Emakume politikariak
Kategoria:Espainiako diputatuak XI. legegintzaldian
Kategoria:Espainiako diputatuak XII. legegintzaldian
Kategoria:Ahal Dugu alderdiko politikariak
Kategoria:Espainiako diputatuak XIII. legegintzaldian
Kategoria:Espainiako psikologoak
Kategoria:Emakume psikologoak
Kategoria:Espainiako diputatuak XIV. legegintzaldian
Kategoria:Espainiako ministroak
Kategoria:Madrildarrak
Kategoria:Espainiako eurodiputatuak 2024-2029